
O D L U K A
o uvjetima i načinu gospodarenja javnim površinama u vlasništvu Grada Sinja



1. OPĆE ODREDBE

Članak 1.
         Ovom Odlukom određuju se: uvjeti i način gospodarenja javnim površinama, postupak dodjele javnih površina na korištenje, rokovi za dodjelu na korištenje javne površine,  prava i obveze korisnika javne površine, visina poreza na korištenje javnih površina, održavanje javnih površina te nadzor nad provođenjem ove Odluke.

Članak 2.
	Javnom površinom u smislu ove Odluke smatraju se javne površine kojima upravlja Grad Sinj, odnosno ulice, ceste, trgovi, javni prolazi (kroz zgrade i između zgrada i drugi otvoreni prostori ispred zgrada), nogostupi, javne zelene površine i druge javnoprometne površine utvrđene Odlukom o komunalnom redu Grada Sinja ( „ Službeni glasnik Grada Sinja“  br. 09/11 )


1. UVJETI I NAČIN GOSPODARENJA JAVNIM POVRŠINAMA

Članak 3.
	Javne površine mogu se dati na korištenje  za postavu:

1. kioska u kojima se prodaju prehrambeni i neprehrambeni proizvodi i pružaju jednostavne ugostiteljske usluge,
1. stolova, sjedalica i klupa ispred ugostiteljskih objekata, te suncobrana, tendi, podloga, vaza za cvijeće i dr.,
1. štandova, banaka i klupa za prodaju neprehrambenih proizvoda, 
1. štandova za ljetnu prodaju (suvenira, razglednica, bižuterije, eteričnih ulja i ručnih radova),
1. štanda (klupe) za prodaju sokova od svježeg voća,
1. pokretnih naprava za prodaju  plodina (kokice, kukuruz, kesten), 
1. pokretnih naprava za prodaju balona i bombona,
1. pokretnih rotora za izlaganje knjiga, razglednica, galanterije i sl.  ispred prodavaonica,
1. pokretnih stalaka i naprava za prodaju vlastoručno izrađenih predmeta, nakita i rukotvorina, prodaju izrađenih razglednica, prodaju umjetničkih slika i sl., 
1. montažnih objekata za uređenja gradilišta (građevinska skela i druga oprema za uređenje gradilišta),
1. montažnih objekata za održavanje vjerskih, kulturnih, zabavnih i športskih javnih priredaba i političkih skupova,
1. naprava za prezentaciju i promociju,
1. montažnih objekata i opreme za snimanje za potrebe filma, televizije, turističke promocije, modne industrije,
1. objekata, naprava, prometnih sredstava i dr. za ostale namjene, u skladu s posebnim zaključkom Gradonačelnika,
1. ostalih turističkih sadržaja


Članak 4.
Kioskom, u smislu ove Odluke, smatra se tipski objekt lagane konstrukcije (modul) površine do 12 m²,  tipiziran i prenosiv, koji može biti priključen na komunalnu infrastrukturu, te čije se postavljanje izvodi suhom montažom na odgovarajuću podlogu i pretpostavlja mogućnost uklanjanja istog sa određene pozicije te služi za obavljanje gospodarske djelatnosti.
	
Štand, banak i klupa su lako prenosivi objekti na kojima se vrši prodaja proizvoda.
	
Pokretne naprave, stalci i rotori su lako prenosivi objekti koji se postavljaju radi prodaje roba ili pružanja usluga.
	
Montažni objekti su privremeni objekti koji se u cijelosti ili u dijelovima mogu prenositi (građevinske skele, cirkusi, luna parkovi i ostale zabavne radnje, objekti za potrebe gradilišta, pozornice i sl.).
	

Članak 5.
	Veličinu, izgled i lokacije na koje se mogu postavljati kiosci, štandovi - klupe i ostale pokretne naprave, utvrđene su  Planom postavljanja reklama, panoa, transparenata i drugih naprava na području Grada Sinja ( „ Službeni glasnik Grada Sinja“ br. 02/07 )  kojeg donosi Gradonačelnik Grada Sinja, na prijedlog Upravnog odjela za prostorno uređenje, komunalne djelatnosti, gospodarstvo  i upravljanje imovinom.

Članak 6.
	Postavom kioska, štandova, naprava, montažnih objekata i drugih pokretnih naprava  ne smije se onemogućiti ili bitno narušiti osnovna namjena površine na koju se postavljaju, ne smije se ugroziti sigurnost ljudi i njihove imovine, te prometa (ne smije ometati preglednost i zaklanjati prometnu signalizaciju i dr.)

Članak 7.
	Javna površina ispred ugostiteljskih objekata ili u njihovoj blizini može se koristiti za postavu stolova, sjedalica, klupa, suncobrana, tendi, podloga, vaza za cvijeće i dr. u skladu s Planom postavljanja,  uz obvezu:
· da se ne ometa ulazak u drugi poslovni ili stambeni prostor,
· da ostane slobodna pješačka komunikacija, 
· da se ne zaklanja izlog drugoga poslovnog prostora, osim uz pismenu suglasnost korisnika navedenog poslovnog prostora,
· da se ne ometa rad muzeja, školskih ustanova, vjerskih objekata i slično,
· da se u Vrličkoj ulici  mogu postavljati samo visoki stolovi neposredno uz fasadu ugostiteljskog objekta,
· da se na Trgu kralja Tomislava stolovi i stolice postavljaju samo do slivnika za oborinske vode,
· da je u Ulici Andrije Kačića Miošića dozvoljeno postavljanje štekata s obje strane s tim da se ostavi 3,5 m slobodnog prostora za prometovanje,
· uz pridržavanje svih posebno navedenih  uvjeta  propisanih Planom postavljanja reklama, panoa, transparenata i drugih naprava na području Grada Sinja. 

	Korisnik je obvezan ukloniti stolove i sjedalice s javne površine po isteku roka za korištenje javne površine.


Članak 8.
	Odlukom nadležnog pročelnika Grada Sinja  može se naložiti privremeno uklanjanje s pojedine javne površine stolova, sjedalica, klupa, štandova, banaka i ostalih objekata, za potrebe održavanja kulturnih, vjerskih i dr. društvenih događanja ( mise, predstave, koncerti, folklor i slično) i građevinskih radova.
	
Korisnik javne površine se obvezuje da će u žurnim komunalnim i drugim intervencijama, slučajevima hitne medicinske pomoći, zaštite od požara i po zahtjevu stanara koji imaju dozvolu nadležnog upravnog odjela, privremeno ukloniti naprave i omogućiti prolaz.

Članak 9.
	Površina koja se može dati da bi se postavio/li/le:

· kiosci – do 12 m²,
· stolovi, sjedalice i klupe – prema utvrđenoj javnoj površini u m², za pojedini ugostiteljski objekt,
· štandovi, banci i klupe za prodaju neprehrambenih  proizvoda – minimalno 3  m²,
· štandovi za ljetnu prodaju –  minimalno 3 m²,  
· štanda (klupe) za prodaju sakralnih predmeta –  minimalno 3 m²,  
· štand za prodaju  sokova od svježeg voća – 4 m²,
· pokretne naprave za prodaju  kukuruza, kestena, kokica i balona – 3 m²,
· pokretne naprave za prodaju  bombona  –  minimalno 4 m²,
· pokretnih rotora za izlaganje knjiga , papirne konfekcije,  razglednica , galanterije i sl.  ispred prodavaonica – minimalno 3 m², 
· pokretni stalci za izlaganje umjetničkih  slika, prodaju vlastoručno izrađenih predmeta, nakita i rukotvorina – 3 m²,
· građevinske skele – minimalno 10 m ²,
· naprave za prezentaciju i promociju – minimalno 5 m²,
· ostale namjene – prema zaključku Gradonačelnika,
u skladu s Planom postavljanja reklama, panoa, transparenata i drugih naprava na području Grada Sinja.





II. POSTUPAK DODJELE JAVNIH POVRŠINA NA KORIŠTENJE 


Članak 10.
	Javne površine daju se na korištenje javnim natječajem ili neposrednom dodjelom u skladu s Planom postavljanja reklama, panoa, transparenata i drugih naprava na području Grada Sinja.

	Javni natječaj se raspisuje radi davanja  na korištenje javnih površina za postavljanje:

· kioska u kojima se prodaju prehrambeni i neprehrambeni proizvodi i pružaju jednostavne ugostiteljske usluge,
· štandova, banaka i klupa za prodaju neprehrambenih proizvoda,
· štanda (klupe) za prodaju sakralnih predmeta, 
· štanda (klupe) za prodaju sokova od svježeg voća, 
· naprava za pečenje i prodaju plodina (kokice, kukuruz, kesten),
· naprava za pečenje i prodaju uštipaka, fritula i drugih tradicionalnih proizvoda,
· naprava za prodaju balona,
· naprava za prodaju bombona,
· naprava za prodaju vlastoručno izrađenih predmeta, nakita i rukotvorina,
· naprava za prodaju izrađenih razglednica i papirne konfekcije,
· naprava za prodaju umjetničkih slika,
· radi organiziranja prigodnih prodaja (alkarske svečanosti, Dan Grada, „Advent u Sinju“). 

Kiosci u kojima se prodaju prehrambeni i neprehrambeni proizvodi i pružaju jednostavne ugostiteljske usluge daju se na korištenje na temelju javnog natječaja na vrijeme do 5 (pet) godina , uz mogućnost produženja za još pet godina ukoliko je korisnik uredno izvršavao obveze prema Gradu Sinju.
Javni natječaj može se raspisati i za ostale namjene odlukom gradonačelnika.


Članak 11.
	Javne površine daju se na korištenje neposrednom dodjelom po zahtjevu stranke za postavu:

· stolova, sjedalica i klupa ispred ugostiteljskih objekata ili u njihovoj blizini,
· pokretnih šatora za izlaganje knjiga, papirnate konfekcije, razglednica, galanterije i sl. ispred prodavaonica,
· montažnih objekata za uređenje gradilišta (građevinska skela i druga oprema),
· montažnih objekata za održavanje vjerskih, kulturnih, zabavnih i športskih javnih priredaba ,
· naprava za prezentaciju i promociju,
· montažnih objekata i opreme za snimanje za potrebe filma, televizije, turističke promocije, modne industrije,
· objekata za ostale namjene, u skladu s posebnim zaključkom Gradonačelnika

kao i
· ako lokacija ostane slobodna nakon objavljenog natječaja,  
· posebno opravdanih razloga.

Neposrednom dodjelom daju se na korištenje i javne površine za postavu:

· pokretnih naprava  u kojima se prodaju prehrambeni i neprehrambeni proizvodi i pružaju jednostavne ugostiteljske usluge,
· štandova, banaka i klupa za prodaju neprehrambenih proizvoda, štandova za ljetnu prodaju (suvenira, sakralnih predmeta, eteričnih ulja i ručnih radova), štanda (klupe) za prodaju sokova od svježeg voća, naprava za prodaju plodina (kokice, kukuruz, kesten), pokretnih naprava za pečenje uštipaka, fritula i dr., pokretnih naprava za prodaju balona i bombona, naprava za prodaju vlastoručno izrađenih predmeta, nakita i rukotvorina, prodaju papirne konfekcije, odjeće i obuće, prodaju umjetničkih slika i sl.


III. 1 POSTUPAK JAVNOG NATJEČAJA


Članak 12.
	Odluku o raspisivanju javnog natječaja za davanje na korištenje javnih površina donosi Gradonačelnik. Pri raspisivanju natječaja početnu visinu poreza (cijenu) određuje Gradonačelnik.  Javni natječaj se provodi na način da ponuditelji dostave pismene ponude u zatvorenim omotnicama, a temeljem javnog natječaja objavljenog na oglasnoj ploči Grada Sinja, na službenim stranicama Grada Sinja , a oglas o istom u dnevnom  listu .

	Javni natječaj provodi Povjerenstvo za provedbu javnog natječaja. Povjerenstvo je sastavljeno od predsjednika i dva člana,  koje imenuje Gradonačelnik.


Članak 13.
	Tekst javnog natječaja sadržava:

· podatke o javnoj površini koja se daje na korištenje (lokacija, oznaka čestice zemlje, površinu u m²),
· djelatnost (namjenu) i vrijeme ne koje se lokacija dodjeljuje,
· utvrđenu  visinu poreza  na korištenje javne površine po m2, 
· pravo sudjelovanja u natječaju,
· uputu o sadržaju ponude i dokaze koji se moraju priložiti uz ponudu,
· rok za podnošenje i način predaje ponude,
· uvjete natječaja,
· naziv i adresu tijela kojemu se ponude podnose,
· mjesto, dan i sat javnog otvaranja ponuda,
· ostale posebne uvjete.

Članak 14.
	Pisana ponuda za sudjelovanje u natječaju mora sadržavati:

· osnovne podatke o pravnoj i fizičkoj osobi koja se natječe,
· oznaku lokacije za koju se daje ponuda na natječaj,
· ponuđenu  visinu (cijenu) poreza izraženu  u kunama,
· namjenu, to jest djelatnost koja će se na javnoj površini obavljati.

Uz ponudu sudionici natječaja moraju dostaviti:
· potvrdu Upravnog odjela za financije, da nema nepodmirenih dugovanja nastalih  prema Gradu Sinju, koja ne smije biti starija od 8 (osam) dana, od dana raspisivanja natječaja,
· original ili ovjerenu presliku Izvatka iz sudskog registra za pravnu osobu, odnosno original ili ovjerenu presliku Izvatka iz obrtnog registra za fizičku osobu, ne stariji od 30 (trideset) dana,
· preslik osobne iskaznice ili putovnice za fizičku osobu,
· kao i ostale tražene dokaze iz teksta javnog natječaja, kojima se dokazuju ispunjavanje uvjeta iz javnog natječaja.

Iznimno ako se raspisuje natječaj za prodaju vlastoručno izrađenih predmeta, nakita i rukotvorina, osoba koja se natječe, umjesto izvatka iz obrtnog registra dužna je dostaviti potvrdu o registriranoj domaćoj radinosti.

Članak 15.
	Ponude za javni natječaj dostavljaju se Gradu Sinju, Povjerenstvu za provedbu javnog natječaja u zatvorenoj omotnici s naznakom „ Javni natječaj za korištenje javnih površina u Gradu Sinju - ne otvaraj“ preporučenom pošiljkom ili dostavom na pisarnicu Grada Sinja. 

Ponude moraju biti zaprimljene u skladu s odredbama uredbe o uredskom poslovanju, bez obzira na način dostave, u rokovima koji su navedeni u tekstu javnog natječaja.

Članak 16.
	Ponude se otvaraju javno. O radu Povjerenstva vodi se zapisnik. Natječaj je valjan i ako u natječaju sudjeluje samo jedan ponuditelj i ako je ponuđena cijena za korištenje javne površine jednaka ili viša od početne po m2 utvrđena Odlukom o porezima Grada Sinja.

	Povjerenstvo ne razmatra nepotpune, nepravovaljane i neprecizne ponude ni ponude sudionika javnog natječaja koji nisu podmirili sve svoje dospjele financijske obaveze prema Gradu Sinju.

	U slučaju da dva ili više ponuditelja, koji ispunjavaju uvjete iz natječaja, ponude istu cijenu za  korištenje javnih površina,  pravo prvenstva ima dosadašnji korisnik.

U slučaju da dva ili više ponuditelja, koji ispunjavaju uvjete iz natječaja, ponude istu cijenu za korištenje javnih površina, za koju nema dosadašnjeg korisnika, pravo prvenstva ima ponuda koja je ranije zaprimljena u pisarnici Grada Sinja.

	Ponude se mogu povući najkasnije do trenutka otvaranja ponuda. 
	
Članak 17.
	Povjerenstvo za provedbu javnog natječaja donosi odluku o izboru najpovoljnijeg ponuditelja. Najpovoljniji ponuditelj je ponuditelj koji ispunjava sve uvjete iz javnog natječaja te je ponudio najveći iznos poreza (cijenu) za  korištenje javnih površina.
	
Protiv odluke Povjerenstva o izboru najpovoljnijeg ponuditelja, stranka može podnijeti prigovor Gradonačelniku, u roku od 8 dana od dana primitka odluke. Prigovor mora biti obrazložen i dostavljen pismeno.


Članak 18.
	Sudionici natječaja bit će obaviješteni o izboru najpovoljnijeg ponuditelja telefonski u roku od 3 dana od dana donošenja odluke.

	Ako natjecatelj čija je ponuda utvrđena kao najpovoljnija za određenu lokaciju odustane od ponude za korištenje javne površine,  natječaj za tu lokaciju može se ponoviti.



III. 2  POSTUPAK NEPOSREDNE DODJELE


Članak 19.
	Radi davanja javne površine na korištenje  neposrednom dodjelom, zainteresirane pravne ili fizičke osobe moraju uputiti pismeni zahtjev 15 dana prije zauzimanja javne površine, koji sadržava:

· podatke o podnositelju zahtjeva,
· opis, to jest oznaku javne površine za koju se upućuje zahtjev,
· namjenu, to jest djelatnost,
· vrijeme korištenja javne  površine. 
 
Zahtjevu je potrebno priložiti:

· dokaz o pravu o obavljanju ugostiteljske djelatnosti,
·  presliku Izvatka iz sudskog registra za pravnu osobu, odnosno presliku Izvatka iz obrtnog registra za fizičku osobu, 
· dokaz o vlasništvu ili korištenju poslovnog prostora za ugostiteljsku namjenu,
· potvrdu o izmirenju obveza prema Gradu Sinju,
· po potrebi zemljišno-knjižni izvadak za predmetnu površinu,
· za postavljanje montažnih objekata za uređenje gradilišta potrebno je priložiti skicu ili opis te po potrebi druge suglasnosti koje zatraži nadležni Odjel,
· iznimno ako se neposrednom dodjelom daje javna površina na privremeno korištenje za prodaju vlastoručno izrađenih predmeta, nakita i rukotvorina, osoba koja se natječe, umjesto izvatka iz obrtnog registra dužna je dostaviti potvrdu o registriranoj domaćoj radinosti  te preslik osobne iskaznice ili putovnice.

Visina poreza na korištenje javnih površina neposrednom dodjelom određuje se prema  Odluci o izmjeni Odluke o gradskim porezima ( „Službeni glasnik Grada Sinj“  br. 04/96).

Članak 20.
	Upravni odjel će odbiti zahtjev za korištenje javne površine fizičkim i pravnim osobama koje nisu podmirile sve dospjele financijske obveze prema Gradu Sinju.




IV.   ROKOVI ZA DODJELU NA KORIŠTENJE JAVNE POVRŠINE

Članak 21.
	Javne površine dodjeljuju se na korištenje na rokove:

a)  na rok do 5 (pet) godina:
· kioske u kojima se prodaju prehrambeni i neprehrambeni proizvodi i pružaju jednostavne ugostiteljske usluge,
· štandovi, banke i klupe za prodaju neprehrambenih proizvoda;

b)  na rok od 1 (jedne) godine:
· naprave za prodaju kokica,
· naprave za prodaju industrijskog sladoleda i bezalkoholnih pića (neposredno uz kiosk),
· stalke i naprave za izlaganje robe ispred prodavaonica (galanterija, voće, povrće i sl.);

c) stolove, sjedalice i klupe (suncobrane, tende, podloge, vaze za cvijeće i dr.) ispred ugostiteljskih objekata, na rok od 1 (jedan) do 6 (šest) mjeseci uz mogućnost produženja roka korištenja
d) stolove, sjedalice i klupe (suncobrane, tende, podloge, vaze za cvijeće i dr.) ispred ugostiteljskih objekata, na rok od 12 (dvanaest) mjeseci u kalendarskoj godini - na Trgu kralja Tomislava;
e) u razdoblju od 01. kolovoza do 16. kolovoza tekuće godine (dani alkarskih svečanosti i blagdana Velike Gospe );

f) u razdoblju od 06. prosinca tekuće godine do 06. siječnja naredne godine (božićni i novogodišnji blagdani );

g) petnaest dana prije Uskrsa i druge prigodne prodaje tijekom godine;

h) naprave za pečenje i prodaju uštipaka i drugih tradicionalnih jela, u razdoblju od 01. siječnja do 31. srpnja i od 01. rujna do 31. prosinca tekuće godine;

i) po zahtjevu stranke, a manje od 12 ( mjeseci ):
· montažne objekte za uređenje gradilišta  (građevinska skela i druga oprema ),
· montažne objekte za održavanje vjerskih,  kulturnih, zabavnih,  športskih javnih priredaba i političkih skupova,
· montažne objekte za prezentaciju i prodaju proizvoda,
· montažne objekte i opremu za snimanje za potrebe filma, televizije, turističke promocije, modne industrije.




V.  PRAVA I OBVEZE KORISNIKA JAVNE POVRŠINE

Članak 22.

Razrez poreza na korištenje javne površine, prava i obveze Korisnika,  rok i način plaćanja poreza utvrđuju se Rješenjem o razrezu poreza na korištenje javne površine (dalje u tekstu: Rješenje) koje izdaje nadležni  Upravni odjel.





Članak 23.
 	Rješenje  obvezno sadrži: 
- podatke o korisniku- obvezniku plaćanja poreza;
- podatke o razrezu poreza na korištenje javne površine (visini i načinu obračuna, rokovima i načinu plaćanja);
- rok korištenja javne površine;
- opće podatke o javnoj površini (lokacija, površina i namjena);
- uvjete korištenja javne površine (skica za pokretnu napravu koja je sastavni dio Rješenja,  posebne uvjete uređenja, ili dr. uvjete sukladno ovoj Odluci);
- uvjet uklanjanja stvari sa javne površine te dovođenje iste u prvobitno zatečeno stanje;
- ostalo od značaja za postupak naplate razrezanog poreza na korištenje javne površine;
- ostalo od značaja za korištenje javne površine odnosno utvrđivanje obveza Korisnika. 





Članak 24.
 	

Ukoliko u toku razdoblja korištenja javne površine Korisnik želi promijeniti način korištenja javne površine (posebno površine i drugih podataka koji utječu na obračun poreza i korištenje javne površine), dužan je podnijeti novi zahtjev. Po podnijetom zahtjevu rješava se na način propisan ovom Odlukom te će se za preostalo razdoblje korištenja, ukoliko se odobre drugačiji uvjeti korištenja, prema odobrenim izmijenjenim uvjetima u tekućoj godini izdati novo  Rješenje.  

Rješenje za korištenje javne površine se ne može izdati pravnoj ili fizičkoj osobi koja nije podmirila dospjele obveze prema Gradu Sinju  po bilo kojoj osnovi .

Rješenje za korištenje javne površine se ne može izdati pravnoj ili fizičkoj osobi, ukoliko za traženu površinu postoji dugovanje s osnove korištenja javne površine iz prethodne godine.

Gradonačelnik može odobriti stupanje u prava i obveze Korisnika njegovim nasljednicima i pravnom slijedniku, pod uvjetom da nastave obavljati istu djelatnost te da podmire sva dugovanja koja je prednik imao prema Gradu Sinju.



   Članak 25.
Korisnik je dužan imati važeće Rješenje za sve vrijeme korištenja javne površine te je isto na zahtjev službenih osoba koje vrše nadzor u svezi s korištenjem javnih površina ili obavljanjem djelatnosti, dužan i pokazati.

Korisnik je dužan dodijeljenu javnu površinu koristiti u skladu s odredbama izdanog Rješenja te odredbama ove Odluke i odredbama Odluke o komunalnom redu. 

Korisnik ne smije zauzimati više javne površine od površine odobrene Rješenjem. 

Korisnik ne smije vršiti nikakve intervencije na javnoj površini koje su u suprotnosti s izdanim uvjetima iz Rješenja.

Korisnik ne smije dodijeljenu javnu površinu ustupiti na korištenje drugim pravnim ili fizičkim osobama. 

Korisnik je dužan po nalogu komunalnog redarstva, privremeno ukloniti ili pomaknuti sve postavljene stvari s pojedine javne površine za potrebe održavanja odobrenih manifestacija bez eventualnih naknada šteta.

Korisnik je dužan po nalogu komunalnog redarstva, privremeno ukloniti sve postavljene stvari s pojedine javne površine i u hitnim komunalnim i drugim intervencijama, slučajevima hitne medicinske pomoći, za vrijeme izvođenja radova na infrastrukturi i sl.

Korisnik je dužan svoje poslovanje na javnoj površini, regulirati u skladu s pozitivnim propisima i u tu svrhu ishoditi sve odgovarajuće dozvole za rad odnosno obavljanje djelatnosti, dozvole za prekoračenje razine buke, udovoljavati propisanim minimalno -tehničkim, sanitarnim i ostalim uvjetima.

Korisnik u potpunosti odgovara za svu eventualnu štetu koja bi mogla nastati na dodijeljenoj javnoj površini zbog obavljanja odobrene djelatnosti kao i za štetu na postavljenim stvarima Korisnika i prema osobama. 

Javne površine i stvari koje se na njoj nalaze Korisnik je dužan održavati urednima i čistima, ne narušavajući njihov izgled i namjenu, sukladno ovoj Odluci i ostalim općim aktima

Istekom roka korištenja dodijeljene javne površine sukladno izdanom Rješenju, Korisnik je dužan istu osloboditi od postavljenih stvari te ju dovesti u prvobitno zatečeno stanje, osim ako ovom Odlukom i  Rješenjem nije drugačije propisano.





 V.1. Ukidanje rješenja za korištenje javne površine 


Članak  26. 
Izdano Rješenje prestaje važiti nakon isteka roka na koji je izdano, a može se i ranije u potpunosti ili djelomično ukinuti.

Gradonačelnik može ukinuti Rješenje kada se Korisnik ne pridržava izdanih uvjeta korištenja i uređenja dodijeljene javne površine prema izdanom Rješenju, a posebno ako:
 
- je tekućoj godini najmanje dva (2) puta kažnjen novčanom kaznom komunalnog redara za nepoštivanje općih akata grada u svezi korištenja dodijeljene javne površine,
 - zauzima veću površinu od odobrene, 
- dodijeljenu javnu površinu ne uredi i opremi u skladu sa izdanim Posebnim uvjetima odnosno prema planu korištenja javne površine,
 - vrši bilo kakve intervencije na dodijeljenoj javnoj površini u suprotnosti s izdanim Rješenjem ili koje nisu drugim odgovarajućim aktom odobrene,
 - dodijeljenu javnu površinu ustupi na korištenje drugim pravnim ili fizičkim osobama,
 - ne postupi po nalogu komunalnog redarstva, odnosno ako ne ukloni nepropisno postavljene stvari sa javne površine,
 - izgubi pravo obavljanja poslovne djelatnosti za koju je i odobrena namjena dodijeljene javne površine,
  - je u tekućoj godini najmanje dva (2) puta evidentiran zbog prekoračenja dozvoljenih razina buke,
 - ne plati razrezani porez u rokovima utvrđenim u Rješenju. 


Članak 27.
Po ukidanju Rješenja, Korisnik nema pravo na povrat uplaćenog razrezanog poreza na korištenje javne površine.

Po ukidanju Rješenja, Korisnik gubi svako pravo na daljnje korištenje javne površine te je dužan u roku od najkasnije osam (8) dana osloboditi javnu površinu od svih stvari i opreme te istu vratiti u prvobitno zatečeno stanje, a u protivnom će to učiniti komunalno redarstvo uz provođenje postupka sukladno odredbama ove Odluke i Odluke o komunalnom redu.



VI. VISINA I NAČIN OBRAČUNA POREZA


Članak 28.
Visina i način obračuna poreza svakog pojedinog obveznika utvrđuje se Rješenjem.

Visina poreza na korištenje javnih površina utvrđuje se prema zonama utvrđenim  Odlukom o komunalnoj naknadi Grada Sinja.

Porez na korištenje javnih površina utvrđenim Odlukom o porezima Grada Sinja  iznosi mjesečno po metru kvadratnom ( m2 ) zauzete površine u kunama prema tabličnim prikazima kako slijedi:

	R. BR.

	NAMJENA
	I.  ZONA
	II.  ZONA
	III. ZONA
	IV. ZONA

	1.

	Štekati
	70,00 
( mjesec lipanj, srpanj i kolovoz) 
35,00 ostali mjeseci
	50,00
	30,00
	20,00

	2.
	Pokretne naprave:

- aparati za tekući sladoled,
- hladnjaci za industrijski sladoled,
- prodajna vitrina za sladoled,
- aparat za prodaju bezalkoholnih pića,
- naprava za pečenje palaćinki i slastica,
- aparat za prodaju pečenih plodina, 

	


74,00

74,00


74,00

74,00



74,00



26,00
	


66,00

66,00


66,00

66,00



66,00



22,00
	


55,00

55,00


55,00

55,00



55,00



18,00
	


37,00

37,00


37,00

37,00



37,00



11,00

	3.
	Pokretna prodajna mjesta:

- štandovi,
- lutrija i sl.
	


74,00
18,00
	


66,00
14,00
	


55,00
11,00
	


36,00
7,00





	4. 
	Ostale vrste objekata:

-pokretne ugost. radnje,
-taksi stanica,
-organizirana prodaja jelki,
- prodaja poljop.proizvoda,
-prodaja građ. materijala,
-zabavne radnje i cirkusi,
-pokretni objekti za prodaju ribe,
-ostale nespomenute pokretne naprave.
	


55,00

7,00
74,00

15,00

30,00

18,00

55,00

30,00

	


36,00

4,00
55,00

11,00

22,00

15,00

37,00

22,00
	


22,00

4,00
30,00

7,00

15,00

11,00

30,00

15,00
	


15,00

4,00
15,00

5,00

11,00

10,00

18,00

7,00







Članak 29.
Kontrolu naplate poreza na korištenje javnih površina obavljati će nadležni Upravni odjel.

Visina poreza iznosi 60 kn /m2 zauzete površine po danu ukoliko se daje na korištenje za vrijeme prigodne prodaje tijekom godine za prostore štandova i pokretnih ugostiteljskih radnji.

Članak 30.
U slučaju neovlaštenog korištenja javne površine, a o čemu komunalni redar sastavlja zapisnik ili prilaže fotodokumentaciju, porez se razrezuje naknadno Rješenjem o  visini poreza na korištenje javne površine po službenoj dužnosti.




VI. 1. Plaćanje poreza na korištenje javnih površina



Članak 31.
Korisniku koji javnu površinu koristi dvanaest (12) mjeseci (godišnje korištenje ), porez na korištenje javne površine obračunava se u iznosima prema odredbama ove Odluke, a plaćanje je dužan izvršiti na način da ukupno razrezani porez po Rješenju uplati u jednakim tromjesečnim ratama, pri čemu svaka pojedina rata dospijeva 15. dana u posljednjem mjesecu svakog tromjesečja.

Korisniku koji javnu površinu koristi kraće od dvanaest ( 12 ) mjeseci, ( sezonsko korištenje ), porez na korištenje javne površine obračunava se u iznosima prema odredbama ove Odluke, a plaćanje je dužan izvršiti na način da 50 % ukupno razrezanog poreza po rješenju uplati u roku od  15 dana  od dana primitka rješenja, a preostali  dio ukupno razrezanog poreza  dužan je uplatiti u roku od 30 dana od roka za naplatu prve rate.

Korisniku koji javnu površinu koristi mjesečno ( u pravilu pokretni objekti ), porez na korištenje javne površine obračunava se u iznosima prema odredbama ove Odluke, a plaćanje je dužan izvršiti na način da ukupno razrezani porez uplaćuje mjesečno sa dospijećem 15. dana u svakom mjesecu korištenja dodijeljene javne površine.

Korisniku koji javnu površinu koristi jednokratno ili nekoliko dana, porez na korištenje javne površine obračunava se u iznosima prema odredbama ove Odluke, a plaćanje je dužan izvršiti na način da ukupno razrezani porez po rješenju plati najkasnije jedan ( 1 ) dan prije početka korištenja javne površine.

Za dospjeli, a neplaćeni iznos poreza zaračunati će se zakonska zatezna kamata od dana dospijeća svake pojedine obračunate i izvršne obveze po Rješenju.

Za dospjele, a neplaćene obveze iz Rješenja, nadležni Upravni odjel, poduzet će mjere naplate sukladno važećim propisima te će se Rješenje koristiti kao ovršna isprava u postupcima naplate.


Porez na korištenje javnih površina uplaćuje se u korist proračuna Grada Sinja.


   Članak 32.
O ostalim mogućnostima i uvjetima korištenja javne površine koji nisu propisani ovom Odlukom, uvjete i način korištenja te visinu i način obračuna poreza utvrđuje Gradonačelnik.

Gradonačelnik može Odobrenjem odobriti oslobađanje od plaćanja poreza na korištenje javne površine kada se javnom površinom koriste pravne osobe kojima je osnivač Grad, vjerske,  državne, humanitarne  udruge i ustanove te druge pravne i fizičke osobe kada organiziraju događanja od iznimne važnosti za Grad.

Gradonačelnik može Odobrenjem odobriti oslobađanje od plaćanja poreza na korištenje javne površine Korisnike tijekom održavanja vjerskih, kulturnih, turističkih, sportskih i  sl. manifestacija.
 

VII.  ODRŽAVANJE JAVNIH POVRŠINA 

Članak 33.
 	Javne površine i objekte koji se na njoj nalaze korisnik je obvezan održavati u uzornom redu i čistoći, ne narušavajući njihov izgled i namjenu, a sve sukladno odredbama Odluke o komunalnom redu („ Službeni glasnik Grada Sinja“ br.  09/11).

Članak 34.
Korisnik će snositi sve izdatke u svezi s javnom površinom koje je uzrokovao nesvjesnim obavljanjem svoje djelatnosti.




       Članak 35.
Nakon prestanka korištenja javne površine, korisnik je obvezan predati Gradu javnu površinu u stanju u kakvu je bila prije početka korištenja, ako Odobrenjem nije drukčije određeno.



VIII.  NADZOR I  PREKRŠAJNE ODREDBE


Članak 36.
Nadzor  nad korištenjem javnih površina, uključujući i prekršajno – pravne sankcije, vrše  komunalni redari sukladno odredbama  ove Odluke.

Novčanom kaznom u iznosu od 7.000,00 kn komunalni redar kazniti će za prekršaj pravnu osobu ako: 

· ne ukloni opremu ugostiteljske terase nakon isteka roka za korištenje javne površine,
· briše ili prekriva opremom obilježene oznake na javnoj površini,
· koristi javnu površinu bez odobrenja,
· koristi javnu površinu na način koji nije u skladu s izdanim Rješenjem,
· zauzima više površine od površine koja je odobrena Rješenjem,
· ustupa na korištenje javnu površinu drugim pravnim ili fizičkim osobama,
· ne postupi po nalogu komunalnog redarstva da privremeno ukloni ili pomakne stvari sa javne površine,
· ne održava urednom dodijeljenu javnu površinu i postavljenje stvari na njoj,
· ne oslobodi površinu od postavljenih stvari odnosno istu ne dovode u prvobitno zatečeno stanje,
· prekrši odredbe Odluke o komunalnom redu Grada Sinja.

	Novčanom kaznom u iznosu od 1.000,00 kn kaznit će se i odgovorna osoba u pravnoj osobi koja počini prekršaj iz stavka 2. ovog članka.

	Novčanom kaznom u iznosu od 3.000,00 kn kaznit će se i fizička osoba obrtnik i osoba koja obavlja drugu samostalnu djelatnost koja počini prekršaj iz stavka 2. ovog članka u vezi s obavljanjem njezina obrta ili druge samostalne djelatnosti.

	Novčanom kaznom u iznosu od 1.000,00 kn kaznit će se i fizička osoba koja počini prekršaj iz stavka 2. ovog članka, bez obzira na djelatnost koju obavlja.

Članak 37.

	Za prekršaje  iz čl. 36. st. 2. ove Odluke, komunalni redar ovlašten je od počinitelja prekršaja naplatiti kaznu na mjestu počinjenja prekršaja uz obavezno izdavanje potvrde o naplaćenoj kazni.
	
	Prilikom izricanja i naplate novčanih kazni i obaveznih prekršajnih naloga za prekršaje utvrđene ovom Odlukom, komunalni redar dužan je postupati u skladu s odredbama važećeg prekršajnog zakona i odredbom čl. 140. Odluke o komunalnom redu ( „ Službeni glasnik Grada Sinja“ broj 09/11 ).




IX.  PRIJELAZNE I ZAVRŠNE ODREDBE 


Članak 38.
	Danom stupanja na snagu ove Odluke prestaje važiti Odluka o davanju u zakup javnih površina i neizgrađenog građevinskog zemljišta u vlasništvu Grada Sinja za postavljanje kioska, štekata, štandova, pokretnih naprava i dr. ( „ Službeni glasnik Grada Sinja“ br. 03/12) i Odluka o Izmjeni Odluke o davanju u zakup javnih površina i neizgrađenog građevinskog zemljišta u vlasništvu Grada Sinja za postavljanje kioska, štekata, štandova, pokretnih naprava i dr. ( „ Službeni glasnik Grada Sinja“ br. 06/15).



Članak 39.
	Svi zaprimljeni zahtjevi za korištenje javne površine podneseni prije stupanja na snagu ove Odluke, rješavat će se  po ovoj Odluci.

Članak 40.
	Za provedbu ove Odluke nadležan je Upravni odjel za prostorno uređenje, komunalne djelatnosti, gospodarstvo i upravljanje imovinom.



Članak 41.
	Ova Odluka stupa na snagu  osmog dana od objave  u  „Službenom glasniku Grada Sinja“.

